CELEX: 31988R4059
Language: el
Date: 1988-12-23 00:00:00
Title: Κανονισμός (ΕΟΚ) αριθ. 4059/88 της Επιτροπής της 23ης Δεκεμβρίου 1988 για τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους απόρους της Κοινότητας

Avis juridique important

|

31988R4059

Κανονισμός (ΕΟΚ) αριθ. 4059/88 της Επιτροπής της 23ης Δεκεμβρίου 1988 για τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους απόρους της Κοινότητας  

Επίσημη Εφημερίδα αριθ. L 356 της 24/12/1988 σ. 0041 - 0041

ΚΑΝΟΝΙΣΜΟΣ ( ΕΟΚ ) αριθ . 4059/88 ΤΗΣ ΕΠΙΤΡΟΠΗΣ  της 23ης Δεκεμβρίου 1988  για τροποποίηση του κανονισμού ( ΕΟΚ ) αριθ . 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους  οργανισμούς που έχουν ορισθεί για τη διανομή τους στους απόρους της Κοινότητας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας ( 1 ),  και ιδίως το άρθρο 6,  Εκτιμώντας :  ότι ο κανονισμός (ΕΟΚ ) αριθ . 3744/87 της Επιτροπής ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 3315/88 ( 3 ), προβλέπει, στο άρθρο 1 παράγραφος 1 στοιχείο γ ), ότι το κύριο συστατικό των τροφίμων που λαμβάνονται στα πλαίσια μιας  εμπορικής συναλλαγής των προϊόντων που προέρχονται από τα αποθέματα παρεμβάσεως πρέπει να είναι της ιδίας φύσεως με εκείνο των τροφίμων που λαμβάνονται από τα προϊόντα παρεμβάσεως - ότι η πείρα έδειξε ότι ένας λιγότερο περιοριστικός τύπος εμπορικών  συναλλαγών θα διευκόλυνε την πραγματοποίηση των στόχων του κανονισμού ( ΕΟΚ ) αριθ . 3730/87-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Το άρθρο 1 παράγραφος 1 στοιχείο γ ) του κανονισμού ( ΕΟΚ ) αριθ . 3744/87 τροποποιείται ως εξής :  "γ ) τρόφιμα που λαμβάνονται στα πλαίσια μιας εμπορικής συναλλαγής προϊόντων που προέρχονται από τα αποθέματα παρεμβάσεως έναντι τροφίμων που ανήκουν στην ίδια ομάδα προϊόντων-".  Άρθρο 2   Το άρθρο 1 παράγραφος 3 στοιχείο β ) δεύτερη περίπτωση του κανονισμού ( ΕΟΚ ) αριθ . 3744/87 τροποποιείται ως εξής:  "- τη μορφή με την οποία τα προϊόντα θα διανεμηθούν ως τρόφιμα στους παραλήπτες . Αν τα προϊόντα προορίζονται να μεταποιηθούν ή να αντικατασταθούν από άλλα προϊόντα πρέπει να προσδιορίζονται όλες οι διευθετήσεις που έγιναν για το σκοπό αυτό ."  Άρθρο 3   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 23 Δεκεμβρίου 1988 .  Για την Επιτροπή  Frans ANDRIESSEN  Αντιπρόεδρος   ( 1 ) ΕΕ αριθ . L 352 της 15 . 12 . 1987, σ . 1 .  ( 2 ) ΕΕ αριθ . L 352 της 15 . 12 . 1987, σ . 33 .  ( 3 ) ΕΕ αριθ . L 293 της 27 . 10 . 1988, σ . 68 .